पाएं अपने शहर की ताज़ा ख़बरें और फ्री ई-पेपरडाउनलोड करें
25 वर्षीय राष्ट्रीय चैंपियन बाक्सर खिलाड़ी सिमरनजीत कौर की 19 अप्रैल को कोरोना पॉजिटिव पाई गई। इसके चलते राष्ट्रीय चैंपियन और ओलिंपिक बॉक्सर सिमरनजीत को 21 मई से दुबई में होने वाली एशियाई बॉक्सिंग चैंपियनशिप के लिए भारतीय टीम से बाहर होना पड़ा। अभी वह कोविड-19 से उबर रही है। हाल ही में उसकी कोरोना रिपोर्ट निगेटिव आई है। इसके बाद उसने ओलिंपिक की तैयारी शुरू कर दी है।
कई दिन तक कमरे में रही बंद, उबला खाना-काढ़ा ही पिया
सिमरनजीत कौर की मां राजपाल कौर ने बताया कि कोरोना टेस्ट से एक दिन पहले सिमरन को हलका बुखार था और जुकाम था। रात को बुखार तो उतर गया था। अगले दिन कोरोना टेस्ट में रिपोर्ट पॉजिटिव गई। इसके बाद इंदिरा गांधी स्टेडियम में ही उसे क्वारेंटाइन किया गया। करीब हफ्तेभर तक सिमरन ने खुद को कमरे में ही रखा। सिमरन के साथ रोजाना फोन पर बात हुई। कोरोना पॉजिटिव आने पर उसे झटका जरूर लगा। इस वजह से एशियन चैंपियनशिप में वह नहीं जा सकी। इसके लिए उसने कड़ी इतनी मेहनत की थी। एक बंद कमरे में अकेले उबला खाना, काढ़ा बनाकर पिया। काफी कमजाेरी भी आ गई। इस दौरान एशियन चैंपियनशिप के लिए बिल्कुल भी तैयारी नहीं कर पाई। अब टोक्यो ओलिंपिक के लिए वह मेहनत करेंगी। इसके लिए अब फिर से तैयारी शुरू कर दी है। दो समय योगा कर रही हैं और चीफ कोच अली के प्रेरणा से प्रैक्टिस भी कर रही है, ताकि स्टेमिना को दोबारा से मेंटेन किया जा सके।
एशिया चैंपियनशिप में सिमरन की जगह खेलेंगी दूसरी खिलाड़ी
जानकारी के मुताबिक सिमरनजीत कौर का नाम एशिया बाॅक्सिंग चैंपियनशिप बाहर होने पर 60 किलोभार वर्ग में दूसरे खिलाड़ी को उसकी जगह पर खेलना होगा। इसके लिए अभी नाम नहीं चुना गया है। वहीं, नेशनल कैंप पटियाला के साईं सेंटर में लगाने पर भी विचार किया जा रहा है। इसके लिए मंजूरी मांगी गई है।
ओलिंपिक के लिए कर चुकी क्वालीफाई
बता दें कि सिमरनजीत टोक्यो ओलिंपिक के लिए क्वालीफाई करने वाली चार भारतीय महिला मुक्केबाजों में शामिल हैं। सिमरनजीत के अलावा छह बार के विश्व चैंपियन एमसी मैरीकॉम (51 किग्रा), लोवलिना बोर्गोहोन (69 किग्रा) और पूजा रानी (75 किग्रा) अन्य तीन हैं। वो 23 जुलाई से शुरू होने वाले टोक्यो ओलिंपिक के लिए सेलेक्ट हो चुकी है। सिमरनजीत की मां राजपाल कौर ने बताया कि उसे उम्मीद है कि सिमरनजीत जल्द ठीक होकर दोबारा मैदान में प्रैक्टिस करती नजर आएंगी और ओलिंपिक में देश के नाम मेडल लाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva awa_Deva hin_Deva hin_Deva awa_Deva hin_Deva awa_Deva hin_Deva zho_Hant eng_Latn